विश्रामपुर (पलामू) :- उंटारी रोड प्रखंड के सेमरी गांव में महालक्ष्मी पूजा महोत्सव के अवसर पर धर्मिक प्रवचन का आयोजन किया गया है.कथा वाचिका नीलम शास्त्री ने लोगो को राम कथा का श्रवण कराया.कथा के बेहतर प्रस्तुति से पूरा सेमरी गांव भक्तिमय हो गया.इससे पहले प्रवचन पंडाल का उद्घाटन भाजयुमो के प्रदेश समिति सदस्य सुरेंद्र विश्वकर्मा ने फीता काट कर किया.उद्घाटन समारोह की अध्यक्षता आयोजन समिति के अध्यक्ष सिद्धेश्वर सिंह व संचालन उपाध्यक्ष रिंकू सिंह ने किया.सुरेंद्र विश्वकर्मा ने कहा कि धार्मिक कथा से तन और मन दोनों शुद्ध हो जाता है.इस तरह का धार्मिक आयोजन हमेशा होते रहने चाहिये.ताकि लोगो का तन-मन व वातावरण शुद्ध रहे.उन्होंने कहा कि लोग सिर्फ कथा ही नही सुने बल्कि कथा को अपने जीवन मे उतारने का प्रयास करे.किसी का उदाहरण देने के बजाय स्वयं उदाहरण बने.सभी इस प्रवचन पंडाल से संकल्प लेकर जाये कि वे अपने अंदर की बुराइयों का त्याग कर देंगे.मौके पर विश्वकर्मा समाज के गढ़वा जिला अध्यक्ष आनंद विश्वकर्मा,जिला माह सचिव विशाल विश्वकर्मा,जिला उपाध्यक्ष पारस नाथ विश्वकर्मा,दिलीप विश्वकर्मा,छोटू सिंह,विवेक कश्यप सहित कई लोग मौजूद थे.